હાલ એસી લોકલ સપ્તાહના માત્ર પાંચ દિવસ દોડે છે. શનિવાર અને રવિવારે દોડતી નથી. વધુમાં તેમાં માત્ર એક મહિનાનો જ સિઝન પાસ અપાય છે. ત્રિમાસિક, છમાસિક કે બારમાસિક પાસ અપાતો નથી. હવે મોટા ભાગે ફર્સ્ટ ક્લાસના પ્રવાસીઓ ત્રણ મહિનાનો પાસ કઢાવે છે. કારણકે એમાં એમને લગભગ 10.25 ટકાનો ફાયદો થાય છે. દાખલા તરીકે ચર્ચગેટથી બોરીવલીના ફર્સ્ટ ક્લાસના માસિક પાસની કિંમત 755 રૂપિયા છે. આથી દર મહિને પાસ કઢાવીએ તો ત્રણ મહિનાના પાસના 2265 રૂપિયા થાય પરંતુ એક સાથે ત્રિમાસિક પાસ કઢાવીએ તો માત્ર 2025 રૂપિયામાં પડે છે. આમ 240 રૂપિયા (અંદાજે 10.25 ટકા)નો ફાયદો થાય છે. એટલે મોટા ભાગના પ્રવાસીઓ ત્રિમાસિક પાસ કઢાવે છે. જો મહિનાનો ફર્સ્ટ કલાસનો પાસ કઢાવે તો આ ફાયદો જતો કરવો પડે એટલું જ નહીં હાલ ચર્ચગેટથી બોરીવલીના એસી લોકલનાં મહિનાના પાસના 1640 રૂપિયા છે જે ફર્સ્ટ ક્લાસના રૂા. 755ના ભાવ કરતાં બમણાથી વધુ છે.